Diari Oficial de la Generalitat Valenciana


Sumari del DOGV 8509, del 20-03-2019 (2019/2732)

Convocatòria per a promoure la participació en el Programa Pla Internacional de Promoció, cofinançat en un 50% pel Fons Europeu de Desenvolupament Regional (FEDER) de la Unió Europea, en la participació agrupada a la Fira Marmomac.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8509

Data del DOGV
:   20-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2732


Data del document
:   13-03-2019

Organisme emissor
:   Cambra Oficial de Comerç, Indústria, Serveis i Navegació d'Alacant

Tipus de document
:   Anunci

Descriptors 

:   * ajuda pública

Convocatòria per a promoure la participació en el Programa Pla Internacional de Promoció, cofinançat en un 50% pel Fons Europeu de Desenvolupament Regional (FEDER) de la Unió Europea, en la participació agrupada a la Fira Marmomac. [2019/2732]  
La Cambra de Comerç d'Alacant, anuncia l'obertura de convocatòria que té com a objecte promoure la participació en el Programa Pla Internacional de Promoció, cofinançat en un 50 % pel Fons Europeu de Desenrotllament Regional (FEDER) de la Unió Europea, en la participació agrupada en la Fira Marmomac que se celebrarà a Verona (Itàlia), del 25 al 28 de setembre de 2019.  
  
Primer. Destinataris  
Pimes, micro pimes i autònoms de la Comunitat Valenciana. El nombre màxim d'empreses destinatàries serà de 12.  
  
Segon. Objecte  
L'objecte de la convocatòria és promoure la participació de pimes en la participació agrupada en la Fira Marmomac, contribuir a promoure la seua internacionalització i millorar la seua competitivitat, amb l'objectiu de millorar la tendència a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria  
El text complet de la convocatòria està a disposició de les empreses en la seu de la Cambra d'Alacant. A més pot consultar-se a través de la web   
https://www.camaralicante.com/internacionalizacion/promocion-exterior/misiones-comerciales-2019/  
  
Quart. Quantia  
El pressupost màxim d'execució de l'actuació de la participació agrupada en la Fira Marmomac en el marc d'aquesta convocatòria és de 85.800 euros, dins del Programa operatiu Plurirregional d'Espanya FEDER 0490-0728 WW.  
El dit pressupost l'aportarà el Fons Europeu de Desenvolupament Regional (FEDER) de la Unió Europea, per la Cambra de Comerç d'Alacant i per l'Institut Valencià de Competitivitat (IVACE), per la qual cosa aquesta activitat serà gratuïta per a les empreses participants.  
  
Quint. Termini de presentació de sol·licituds  
El termini per a la presentació de sol·licituds s'obri l'endemà després de la publicació d'aquest anunci i finalitzarà el dia 3 de maig de 2019. El model de sol·licitud de participació podrà descarregar-se en la web https://www.camaralicante.com/internacionalizacion/promocion-exterior/misiones-comerciales-2019/  
  
Alacant, 13 de març de 2019.- El secretari general: Andrés Sevila Castelló.